CELEX: 32020D0962
Language: da
Date: 2020-07-02 00:00:00
Title: Kommissionens gennemførelsesafgørelse (EU) 2020/962 af 2. juli 2020 om ændring af gennemførelsesafgørelse (EU) 2019/450 for så vidt angår offentliggørelse af referencer for europæiske vurderingsdokumenter for visse byggevarer (EØS-relevant tekst)

3.7.2020   
               
               
                  DA
               
               
                  Den Europæiske Unions Tidende
               
               
                  L 211/19
               
            
         KOMMISSIONENS GENNEMFØRELSESAFGØRELSE (EU) 2020/962
         af 2. juli 2020
         om ændring af gennemførelsesafgørelse (EU) 2019/450 for så vidt angår offentliggørelse af referencer for europæiske vurderingsdokumenter for visse byggevarer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 22, og
         ud fra følgende betragtninger:
         
                     (1)
                  
                  
                     I henhold til forordning (EU) nr. 305/2011 skal tekniske vurderingsorganer anvende metoder og kriterier i europæiske vurderingsdokumenter, hvis referencer skal offentliggøres i Den Europæiske Unions Tidende, til vurdering af ydeevnen for de byggevarer, der er omfattet af disse dokumenter, med hensyn til byggevarernes væsentlige egenskaber.
                  
               
                     (2)
                  
                  
                     Efter flere anmodninger fra fabrikanter om europæiske tekniske vurderinger har de tekniske vurderingsorganer udarbejdet og vedtaget 19 europæiske vurderingsdokumenter i overensstemmelse med artikel 19 i forordning (EU) nr. 305/2011.
                  
               
                     (3)
                  
                  
                     De europæiske vurderingsdokumenter, der er udarbejdet og vedtaget af de tekniske vurderingsorganer, omhandler følgende byggevarer:
                     
                                 —
                              
                              
                                 vandtætningskit baseret på polymere membraner til inden- og udendørs vægge og gulve i vådrum og swimmingpools
                              
                           
                                 —
                              
                              
                                 kit til eksterne termiske isolationssystemer (ETICS) med puds på en- eller flerlagede vægge af træ
                              
                           
                                 —
                              
                              
                                 termisk isolering lavet af løs mineraluld (MW),
                              
                           
                                 —
                              
                              
                                 plader lavet af agglomereret naturkork til termisk og akustisk isolering,
                              
                           
                                 —
                              
                              
                                 tre-dimensionale sømbeslag,
                              
                           
                                 —
                              
                              
                                 skruer og gevindstænger til brug i trækonstruktioner,
                              
                           
                                 —
                              
                              
                                 profilerede aluminiumssøm til brug i trækonstruktioner,
                              
                           
                                 —
                              
                              
                                 strukturelle komposittrælastprodukter: lamineret træ (LSL),
                              
                           
                                 —
                              
                              
                                 punktforbindere — svalehaler lavet af krydsfiner til krydslamineret træ,
                              
                           
                                 —
                              
                              
                                 sammensatte træbaserede bjælker og søjler,
                              
                           
                                 —
                              
                              
                                 gitterbjælker til forøgelse af stansebestandigheden af flade plader og søjler,
                              
                           
                                 —
                              
                              
                                 isolerende bygningselementer til murværk,
                              
                           
                                 —
                              
                              
                                 vertikale centrifugale regulatorer til stormvandsflow,
                              
                           
                                 —
                              
                              
                                 faskinekasser, madrasser og sækkefaskiner lavet af sekskantet regelmæssigt snoet net, metallisk forbelagt, med eller uden ekstra organisk belægning,
                              
                           
                                 —
                              
                              
                                 flade plasttagplader af genbrugsplast til selvbærende og/eller fuldt understøttet diskontinuerlig tagdækning og/eller yderbeklædning,
                              
                           
                                 —
                              
                              
                                 ovenlys med bundet eller mekanisk fastgjort dækglas,
                              
                           
                                 —
                              
                              
                                 fastgjorte ovenlysvinduer med brandmodstandsevne,
                              
                           
                                 —
                              
                              
                                 klemsystemer til tilslutning af præfabrikerede betonelementer,
                              
                           
                                 —
                              
                              
                                 eksternt bundne kompositsystemer med uorganisk matrix til styrkelse af beton og murværkskonstruktioner.
                              
                           
               
                     (4)
                  
                  
                     Mens det europæiske vurderingsdokument vedrørende tre-dimensionale sømbeslag og det europæiske vurderingsdokument vedrørende sammensatte træbaserede bjælker og søjler er udstedt med henblik på at erstatte de tilsvarende tidligere anvendte retningslinjer for europæiske tekniske godkendelser, er de europæiske vurderingsdokumenter, som organisationen af tekniske vurderingsorganer har udarbejdet og vedtaget for de andre 17 byggevarer, udelukkende baseret på individuelle fabrikanters anmodninger om europæiske tekniske vurderinger.
                  
               
                     (5)
                  
                  
                     De europæiske vurderingsdokumenter, som organisationen af tekniske vurderingsorganer har udarbejdet og vedtaget, dækker de krav, som skal opfyldes i relation til de grundlæggende krav til bygværker, der er fastsat i bilag I til forordning (EU) nr. 305/2011. Referencerne for de pågældende europæiske vurderingsdokumenter bør derfor offentliggøres i Den Europæiske Unions Tidende.
                     
                  
               
                     (6)
                  
                  
                     Listen over europæiske vurderingsdokumenter offentliggøres ved Kommissionens gennemførelsesafgørelse (EU) 2019/450 (2). Af hensyn til klarheden bør henvisninger til nye europæiske vurderingsdokumenter tilføjes til listen.
                  
               
                     (7)
                  
                  
                     Gennemførelsesafgørelse (EU) 2019/450 bør derfor ændres.
                  
               
                     (8)
                  
                  
                     For at gøre det muligt at anvende de europæiske vurderingsdokumenter så tidligt som muligt bør denne afgørelse træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilaget til gennemførelsesafgørelse (EU) 2019/450 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 2. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 88 af 4.4.2011, s. 5.
         
            (2)  Kommissionens gennemførelsesafgørelse (EU) 2019/450 af 19. marts 2019 om offentliggørelse af europæiske vurderingsdokumenter (EAD'er) for byggevarer, hvortil der er udarbejdet udkast til støtte for Europa-Parlamentets og Rådets forordning (EU) nr. 305/2011 (EUT L 77 af 20.3.2019, s. 78).
      
      
         
            BILAG
            I bilaget til gennemførelsesforordning (EU) 2019/450 indsættes følgende rækker i rækkefølge efter referencenumrene:
            
                        030400-00-0605
                     
                     
                        Vandtætningskit baseret på polymere membraner til inden- og udendørs vægge og gulve i vådrum og swimmingpools
                     
                  
                        040465-00-0404
                     
                     
                        Eksterne termiske isolationssystemer med puds på en- eller flerlagede vægge af træ
                     
                  
                        040729-00-1201
                     
                     
                        Termisk isolering lavet af løs mineraluld (MW)
                     
                  
                        041389-00-1201
                     
                     
                        Plader lavet af agglomereret naturkork til termisk og akustisk isolering
                     
                  
                        130186-00-0603
                     
                     
                        Tre-dimensionale sømbeslag
                        (erstatter teknisk specifikation »ETAG 015«)
                     
                  
                        130118-01-0603
                     
                     
                        Skruer og gevindstænger til brug i trækonstruktioner
                        (erstatter EAD 130118-00-0603)
                     
                  
                        130287-00-0603
                     
                     
                        Profileret aluminiumssøm til brug i trækonstruktioner
                     
                  
                        130308-00-0304
                     
                     
                        Strukturelt komposittrælastprodukt: lamineret træ (LSL)
                     
                  
                        130336-00-0603
                     
                     
                        Punktforbinder — svalehale lavet af krydsfiner til krydslamineret træ
                     
                  
                        130367-00-0304
                     
                     
                        Sammensatte træbaserede bjælker og søjler
                        (erstatter teknisk specifikation »ETAG 011«)
                     
                  
                        160055-00-0301
                     
                     
                        Gitterbjælker til forøgelse af stansebestandigheden af flade plader og søjler
                     
                  
                        170011-00-0305
                     
                     
                        Isolerende bygningselement til murværk
                     
                  
                        180023-00-0704
                     
                     
                        Vertikal centrifugal regulator til stormvandsflow
                     
                  
                        200050-02-0102
                     
                     
                        Faskinekasser, madrasser og sækkefaskiner lavet af sekskantet regelmæssigt snoet net, metallisk forbelagt, med eller uden ekstra organisk belægning
                        (erstatter EAD 200050-01-0102)
                     
                  
                        220010-01-0402
                     
                     
                        Flade plasttagplader af genbrugsplast til selvbærende og/eller fuldt understøttet diskontinuerlig tagdækning og/eller yderbeklædning
                        (erstatter EAD 220010-00-0402)
                     
                  
                        220062-00-0401
                     
                     
                        Ovenlys med bundet eller mekanisk fastgjort dækglas
                     
                  
                        220116-00-0401
                     
                     
                        Fastgjort ovenlysvindue med brandmodstandsevne
                     
                  
                        332001-00-0602
                     
                     
                        Klemsystem til tilslutning af præfabrikerede betonelementer
                     
                  
                        340275-00-0104
                     
                     
                        Eksternt bundne kompositsystemer med uorganisk matrix til styrkelse af beton og murværkskonstruktioner